Sinfóníuhljómsveit Íslands hélt tvenna tónleika fyrir fullu húsi í Hörpu með Víkingi Heiðari Ólafssyni , Radovan Vlatković og Daníel Bjarnasyni áður en hún hélt í tónleikaferð til Þýskalands og Austurríkis . Á ferðalaginu heldur hljómsveitin tónleika í München , Salzburg og Berlín . Fylgstu með ferðalaginu #IcelandSymphonyOnTour . Diskurinn Concurrence með íslenskum hljómsveitarverkum í flutningi Sinfóníuhljómsveitar Íslands er kominn út hjá bandarísku útgáfunni Sono Luminus . Hljómsveitarstjóri er Daníel Bjarnason og einleikarar eru Víkingur Heiðar Ólafsson og Sæunn Þorsteinsdóttir . Á disknum má finna verk eftir Önnu Þorvaldsdóttur staðartónskáld hljómsveitarinnar , Hauk Tómasson , Maríu Huld Markan Sigfúsdóttur og Pál Ragnar Pálsson . Tónskáldin Daníel Bjarnason og Anna Þorvaldsdóttir gegna bæði stöðu hjá Sinfóníuhljómsveit Íslands , Anna er á öðru ári sínu sem staðartónskáld hljómsveitarinnar og Daníel tók við stöðu aðalgestastjórnanda sveitarinnar . Bæði eiga þau verk á tveimur tónleikaferðum hljómsveitarinnar , til Þýskalands og Austurríkis í nóvember og Bretlands í febrúar 2020 . Í upphafi starfsársins voru þau tekin tali og spurð út í hlutverk sín hjá hljómsveitinni og verkefnin framundan . Víkingur Heiðar Ólafsson leikur einleik í tónleikaferð hljómsveitarinnar til Þýskalands og Austurríkis í nóvember og hitar sveitin upp fyrir ferðina í Eldborg 7. og 8. nóvember . Meðal verka á efnisskránni er píanókonsertinn Processions eftir Daníel Bjarnason . Víkingur var tekinn tali í upphafi starfsársins þar sem hann ræddi tónleikaferðina , verkefnin framundan og hlutverk sitt sem staðarlistamaður hjá Konzerthaus í Berlín . Helgina 25. og 26. október 2019 fór fram árleg einleikarakeppni Sinfóníuhljómsveitar Íslands og Listaháskóla Íslands . Fjórir voru hlutskarpastir að þessu sinni . Það voruSólveig Vaka Eyþórsdóttir , fiðluleikari , Kristín Ýr Jónsdóttir , þverlfautuleikari , Flemming Viðar Valmundsson , harmóníkuleikari , og Gunnar Kristinn Óskarsson , trompetleikari . Þau munu koma fram ásamt á tónleikum Ungra einleikara 16. janúar 2020 . Fílharmóníuhljómsveit Los Angeles pantaði verk af Daníel Bjarnasyni , aðalgestastjórnanda Sinfóníuhljómsveitar Íslands , í tilefni af 100 ára afmæli Fílharmóníunnar . Verkið From Space I saw Earth er innblásið af upplifun geimfara af jörðinni úr fjarska og er hljómsvetinni skipt upp og þrír hljómsveitarstjórar stjórna flutningnum . Það eru Gustavo Dudamel , núverandi aðalhljómsveitarstjóri Fílharmoníusveitar Los Angeles , og tveir fyrrverandi aðalhljómsveitarstjórar hennar , Esa-Pekka Salonen og Zubin Mehta , sem stjórna flutningnum . Verkið verður frumflutt í Walt Disney Hall á afmælistónleikum hljómsveitarinnar 24. október næstkomandi . Sinfóníuhljómsveit Íslands tekur á móti nýjum og nýlegum íslenskum tónverkum til skoðunar vegna flutnings á tónleikum og / eða til hljóðritunar . Tónskáld sem vilja fá verk sín flutt af hljómsveitinni eru hvött til þess að senda inn rafræna umsókn hér á vef hljómsveitarinnar . Víkingur Heiðar Ólafsson var valinn listamaður ársins 2019 á Gramophone-verðlaununum í London í dag . Þetta eru stórtíðindi fyrir íslenskt tónlistarlíf en einungis fremstu tónlistarmenn heims hafa hlotið þessa viðurkenningu . Hljómsveitin leikur næst með Víkingi í Eldborg 7. og 8. nóvember áður en hún heldur í tónleikaferð með Víkingi og Daníel Bjarnasyni til Þýskalands og Austurríkis . Sinfóníuhljómsveit Íslands býður upp á tvenna ókeypis hádegistónleika í Hörpu í október . Föstudaginn 18. október kl. 12 leika strengjaleikarar hljómsveitarinnar barokktónlist í Norðurljósum . Á seinni hádegistónleikunum fimmtudaginn 31. október kl. 11:45 flytur hljómsveitin verk eftir Tsjajkovskíj og Önnu Þorvaldsdóttur í Eldborg undir stjórn Daníels Bjarnasonar .